**Sirius Svaart** (født i juni 1960, død 1996) er en fiktiv person fra J.K. Rowlings romanserie Harry Potter. I filmene blir han spilt av Gary Oldman.

Biografi
--------

Sirius Svaart ble først nevnt såvidt i *Harry Potter og De vises stein* som en trollmann som lånte bort motorsykkelen sin til Gygrid like etter at Voldemort tok livet av Jakob og Lilly Potter. Han fikk senere tittelrollen i *Harry Potter og Fangen fra Azkaban*.

### Familie og venner

Finius Persillius Svaart

```
            Herr og Fru Svaart
              ____|_______________________
             | 
 Herr Svaart + Fru Svaart     Herr Svaart + Fru Svaart      
       ______|_________                  _|_______________________________________
      |                |                  |                      | 
Sirius Svaart   Regulus Svaart    Bellatrix + Rodolfus  Narsissa + Lucius   Andromeda + Petter
                                    Svaart     DeMons     Svaart | Malfang     Svaart | Dult
                                                                 |
                                              Fru Malfang + Draco Malfang         Nymfadora Dult + Remus Lupus
                                                          |
                                                   Scorpio Malfang                          Teddy Lupus
```

Sirius Svaart er en av de siste personene født inn i familien Svaart, en prominent fullblods magikerfamilie. Blant medlemmene i familien finner man Narcissa Malfang (født Svaart), mor til Draco Malfang.

Som sekstenåring stakk Sirius av hjemmefra. Familien følte seg vanæret, og Sirius' mor fjernet ham fra familietreet.
Sirius bodde først hos bestevennen Jakob Potter etter at han hadde dratt hjemmefra, men da han ble myndig flyttet han for seg selv.

Sirius Svaart var bestevennen til Jakob Potter, Remus Lupus og Petter Pittelpytt. Da vennegjengen oppdaget av Remus var en varulv, lærte de seg å bli animagere, siden varulver ikke angriper andre vesener enn mennesker. Sirius' animagerform var den av en hund, og klengenavnet hans var derfor «Tasselabb», eller på engelsk "Padfoot"

Sirius kjæreste eiendel da han var yngre var en flyvende motorsykkel.

Da Jakob giftet seg med Lilly, var Sirius forlover ved bryllupet, og senere ble han også Harry Potters gudfar.

### Skyldig uten rettssak

Sirius sin familie sympatiserte med fyrst Voldemort sine ønsker om å rense den magiske verden fra «grumser» og gompefødte magikere. Sirius' yngre bror Regulus var en Dødseter.

Da Jakob og Lilly Potter gjemte seg fra fyrst Voldemort, gjennom den innfløkte fidelius-formelen, ønsket de at Sirius skulle være lønndomsholderen deres, men Sirius overbeviste dem om at Petter Pittelpytt ville være et bedre valg, siden ingen ville mistenke at en talentløs trollmann som Pittelpytt ble tiltrodd en så viktig oppgave. Planen slo imidlertid feil da Pittelpytt forrådte dem til Voldemort, som førte til begge Potternes død. Pittelpytt iscenesatte deretter sin egen død; i prosessen mistet tolv gomper livet. Han klarte også å gi Sirius skylden for Jakob og Lillys død. Dette førte til at Sirius ble anklaget for å ha drept tretten personer (de tolv gompene og Pittelpytt). Sirius ble ikke gitt noen rettssak — at han var skyldig ble sett på som så innlysende av alle at ingen innså viktigheten av en rettssak som tilstedeværende, og Bart Kroek sendte ham direkte til fengselet Azkaban.

### Rømning og frifinnelse

I løpet av handlingen i *Harry Potter og Fangen fra Azkaban*, rømmer Sirius fra Azkaban etter at han finner ut at Pittelpytt, som fremdeles er i live, holder til hos familien til Harry Potters beste venn, Ronny Wiltersen. Svaart forstår at Pittelpytt står i en god posisjon til å skade Harry Potter, og bestemmer seg for å finne ham. Etter noen misforståelser, skjønner Harry Potter at Sirius er på hans side, og begynner å se på sin gudfar som den faren han aldri hadde. Etter at Sirius blir tatt til fange på Galtvort, hjelper Harry og Hermine ham å rømme sammen med Bukknebb, en hippogriff som også er uskyldig dømt.

Som rømling kan Sirius bare kommunisere med Harry sporadisk. Da Harry, Ronny og Hermine kommuniserer med ham i den fjerde og femte boka, kaller de ham «Snøffte» og later som om han er en vennlig løshund. 

Under handlingen i *Harry Potter og Føniksordenen* låner Sirius sin families hus som hovedkvarter for Føniksordenen. Han blir tvunget til å holde seg innendørs på grunn av at han er ettersøkt. Da han forlater huset i en kort tid for å følge Harry og vennene hans til plattform 9 3/4, blir animagerforkledningen hans gjennomskuet av Lucifus Malfang. Uten å bry seg stort om dette, gjør Sirius flere forsøk på å kontakte Harry via flumnettet, et system trollmenn bruker for å kommunisere via peiser og ildsteder. Flumnettverket blir dessverre overvåket av Magidepartementet og Venke Dolorosa Uffert.

Fyrst Voldemort bruker sin økende makt til å påvirke Harry, og får ham til å tro at Sirius blir holdt fanget i Magidepartementet. I den påfølgende kampen blir Sirius truffet av en dødelig magisk formel kastet av Bellatrix DeMons, hans egen kusine.
I første kapittel av *Harry Potter og Halvblodsprinsen* blir det nevnt at Sirius er blitt frifunnet fra samtlige anklagelser mot ham.

Sirius som animagus
Navnet til Sirius er sannsynligvis tatt fra den store stjernen Sirius i stjernetgnet storehund (Canis Major). Det er trolig derfor han kan forvandle seg til en stor hund. Etternavnet Svaart, eller Black som det er på engelsk, er trolig navnet hans fordi familien hans var alle fra huset Smygard og fordi mange var tilhengere av svart magi. Navnet "Svaart" skal trolig vere et bilde på dette.

**Arv**

Sirius etterlot all sin eiendom til Harry Potter. Krynkel, Sirius husnisse, som skal vere tjeneren til herren av huset, blir dermed Harrys husnisse.

Oversettelser
-------------

| Språk | Oversettelse |
| --- | --- |
| *Engelsk* | Sirius Black |
| *Tsjekkisk* | Sirius Black |
| *Tradisjonelt kinesisk* | 小天狼星·布萊克 |
| *Nederlandsk* | Sirius Zwarts |
| *Finsk* | Sirius Musta |
| *Fransk* | Sirius Black |
| *Tysk* | Sirius Black |
| *Ungarsk* | Sirius Black |
| *Italiensk* | Sirius Black |
| *Norsk* | Sirius Svaart |
| *Polsk* | Syriusz Black |
| *Rumensk* | Sirius Black |
| *Brasiliansk portugisisk*  | Sirius Black |
| *Svensk* | Sirius Black |

Kilder
------

* Rowling, J. K. *Harry Potter og Føniksordenen*.
* Rowling, J. K. *Harry Potter og Fangen fra Azkaban*.

Se også
-------

| * v
* d
* r
 *Harry Potter-serien* av J.K. Rowling |
| --- |
| 

|  |  |  |  |  |  |  |
| --- | --- | --- | --- | --- | --- | --- |
| *De vises stein*FilmSpill | *Mysteriekammeret*FilmSpill | *Fangen fra Azkaban*FilmSpill | *Ildbegeret*FilmSpill | *Føniksordenen*FilmSpill | *Halvblodsprinsen*FilmSpill | *Dødstalismanene*Film 1 **·**  Film 2Spill 1 **·** Spill 2 |
|

 |
| Andre bøker og spill | 
* *Fabeldyr og hvor de er å finne*
* *Rumpeldunk gjennom tidene*
* *Skalden Skurres historier*
* *Harry Potter: Quidditch World Cup*
* Harry Potter samlekortspill
* *LEGO Creator: Harry Potter*

 |
| *Fabeldyr*–filmene | 
* *Fabeldyr og hvor de er å finne*
* *Grindelwalds forbrytelser*

 |
| Figurer | 

|  |  |
| --- | --- |
| Hoved | 
* Harry
* Hermine
* Ronny
* Voldemort
* Humlesnurr
* Gygrid
* Sirius
* Slur
* McSnurp
* Draco Malfang
* Gulla
* Nilus
* Lulla
* Dødseter (liste)
* Spøkelser

 |
| Familier | 
* Potter
* Malfang
* Wiltersen

 |

 |
| Galtvort | 
* Ansatte
* Grunnleggere
* Fag
* **Husene:** Griffing (elever)
* Ravnklo (elever)
* Håsblås (elever)
* Smygard (elever)

 |
| Universet | 
* Aviser og blader
* Azkaban
* Diagonallmenningen
* Eliksirer
* Galtvang
* Galtvortekspressen
* Foreninger
* Magidepartementet (ansatte)
* Magiske gjenstander
* Magiske vesener (drager)
* Rumpeldunk
* Trylleformler

 |
| Relaterte artikler | 
* Beauxbaton (ansatte
* elever)
* Durmstrang
* Føniksordenen (medlemmer)
* Penger
* Portretter

 |
| Lister | 
* Bikarakterer
* Figurer i oversettelser
* Skuespillere

 |
| 
* **Kategori**
* **Portal**
* **Underprosjekt**

 |

Portaler: Harry Potter | Litteratur